Γεγονότα Απριλίου 2013

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Απρίλιο του 2013, συνοδευόμενα από τις πηγές μέσω των οποίων μεταδόθηκαν. 

## 1 Απριλίου
;Πόλεμος και επιθέσεις
*Σε βομβιστική επίθεση αυτοκτονίας στο αρχηγείο της αστυνομίας στην ιρακινή πόλη Τικρίτ, σκοτώνονται τουλάχιστον 9 άτομα.
(CNN)

;Πολιτική και εκλογές
*Διεξάγεται η τακτική ετήσια σύνοδος του Κοινοβουλίου της Βόρειας Κορέας. (Channel NewsAsia)
*Στη Μιανμάρ διατίθενται ξανά προς πώληση για πρώτη φορά από το 1964 ιδιωτικές εφημερίδες. (''GlobalPost'')
*Ο πρόεδρος του Σουδάν, Ομάρ Χασάν αλ-Μπασίρ, διατάσσει την απελευθέρωση όλων των πολιτικών κρατουμένων. (Reuters) 

;Επιστήμη και τεχνολογία
*Επιστήμονες από την Ιαπωνία παρουσιάζουν την πρώτη στον κόσμο οθόνη τηλεόρασης που εκπέμπει μυρωδιές. (''Daily Mail'')

## 2 Απριλίου

;Οικονομία
*Σύμφωνα με επίσημα στοιχεία της ΕΕ η ανεργία στην ευρωζώνη σημείωσε ρεκόρ το μήνα Φεβρουάριο του 2013, καθώς έφτασε το 12%. (CNN)

;Καταστροφές και δυστυχήματα
*Από πυρκαγιά σε ναό της Γιανγκόν της Βιρμανίας χάνουν τη ζωή τους 13 παιδιά. (''New York Times'')

;Διεθνείς σχέσεις
*Η Γενική Συνέλευση των Ηνωμένων Εθνών εγκρίνει την πρώτη στην ιστορία συνθήκη για το εμπόριο συμβατικών όπλων, με 154 ψήφους υπέρ, 3 κατά (οι ψήφοι του Ιράν, της Βόρειας Κορέας και της Συρίας) και με 23 αποχές. (United Nations News Centre)

;Πολιτική και εκλογές
*Ο Χαλέντ Μεσάαλ επανεκλέγεται από την ισλαμιστική οργάνωση Χαμάς στην ηγεσία της οργάνωσης. Η τελευταία εγκρίνει και νέα νομοθεσία, με βάση την οποία θα διαχωρίζονται ανά φύλο οι μαθητές στα σχολεία στη Γάζα (θα τεθεί σε ισχύ από το Σεπτέμβριο). (Reuters)  (Al Jazeera)
*Ανακοινώνεται ανασχηματισμός της κυβέρνησης έπειτα από την τελική διαμόρφωση του μνημονίου στην Κύπρο. Ο υπουργός Οικονομικών Μιχαήλ Σαρρής αντικαθίσταται από το Χάρη Γεωργιάδη. (enet.gr)
*Στην Ουρουγουάη υπέρ των γάμων μεταξύ ατόμων του ίδιου φύλου τάσσεται η Γερουσία. (Αλ Τζαζίρα)

## 3 Απριλίου
;Πόλεμος και επιθέσεις
* Ισραηλινά μαχητικά αεροσκάφη πλήττουν στόχους στη Λωρίδα της Γάζας. (Houston Chronicle) 
*Σημειώνεται επίθεση εξτρεμιστών στο κτήριο των δικαστηρίων στην πόλη Φαράχ του Αφγανιστάν. (BBC)

;Καταστροφές
*Από πλημμύρες στην Αργεντινή χάνουν τη ζωή τους τουλάχιστον 46 άτομα. (BBC)
*Τουλάχιστον 24 άτομα σκοτώνονται και 2 τραυματίζονται σοβαρά έπειτα από τη βουτιά σε γκρεμό ενός λεωφορείου που μετέφερε μέλη της ίδιας φυλής κοντά στο Όρος Χάγκεν στην Παπούα Νέα Γουινέα. (BBC)

;Πολιτική και εκλογές
*Ο Νικολάς Μαντούρο, υπηρεσιακός πρόεδρος της Βενεζουέλας, αρχίζει επίσημα την προεκλογική του εκστρατεία ενόψει των προεδρικών εκλογών στις 14 Απριλίου. (Al Jazeera)
*Ο πρωθυπουργός της Μαλαισίας Νατζίμπ Ραζάκ διαλύει το Κοινοβούλιο ενόψει των γενικών εκλογών. (Channel NewsAsia)

;
*στρατευμάα Κεντροαφρικανική Δημοκρατία, έπειτα από τις εναντίον του επικρίσεις για το θάνατο 23 στρατιωτών κατά τη διάρκεια της πτώσης της κυβέρνησης του Μπανγκί. (Al Jazeera)δυστυχήματα

*Ινδίας.
(CNN)

;εκλογές
*NewsAsia)

;τεχνολογία
*(Space.com)
* ιστούς.
''Times'')
*4 Απριλίου ημερα Πεμπτη του 1938 έγινε το πρώτο παγκοσμιο κύπελλο με νικητρια την Ουρουγουάι

## 5 Απριλίου
;Τέχνες και κουλτούρα
*Η βασίλισσα Ελισάβετ Β΄ του Ηνωμένου Βασιλείου βραβεύεται με ένα τιμητικό βραβείο από τη Βρετανική Ακαδημία Κινηματογράφου και Τηλεόρασης σε αναγνώριση της υποστήριξής της προς το βρετανικό σινεμά και την τηλεόραση. (Channel NewsAsia)

;Καταστροφές και δυστυχήματα
*Τουλάχιστον 60 άτομα σκοτώνονται στη Νιγηρία έπειτα από τη σύγκρουση ενός λεωφορείου με ένα βυτιοφόρο στον αυτοκινητόδρομο Μπενίν - Όρε.(''Nigerian Tribune'')

;Διεθνείς σχέσεις
*Κρίση στη Βόρεια Κορέα:
**Η Νότια Κορέα παρατάσσει 2 πολεμικά πλοία για προληπτικούς λόγους, έπειτα από τις πληροφορίες ότι η Βόρεια Κορέα εναπόθεσε ξανά τους πυραύλους της μέσου βελληνεκούς προς τις ανατολικές ακτές. (BBC)
**Η Πιονγιάνγκ προειδοποιεί ότι δεν μπορεί πλέον, από τις 10 Απριλίου, να εγγυηθεί την ασφάλεια των πρεσβειών της στη βορειοκορεατική πρωτεύουσα. (''The Telegraph'') (AFP διά NDTV)

## 6 Απριλίου
;Πόλεμος και επιθέσεις
*Τουλάχιστον 22 άνθρωποι σκοτώνονται και περισσότεροι από 60 άλλοι τραυματίζονται σε βομβιστική επίθεση αυτοκτονίας που σημειώνεται στην ιρακινή πόλη Μπακούμπα. (Reuters) 

;Νόμος και έγκλημα
*Σε συγκρούσεις ανάμεσα σε Μουσουλμάνους και Χριστιανούς στα περίχωρα του Καΐρου στην Αίγυπτο, σκοτώνονται 5 άτομα. (AP via Fox News)

;Πολιτική και εκλογές
*Στη Νότια Αφρική, εξέρχεται από το νοσοκομείο έπειτα από νοσηλεία 9 ημερών ο πρώην πρόεδρος Νέλσον Μαντέλα. (SAPA via News24)
*Στο Λίβανο, νέος πρωθυπουργός διορίζεται από τον πρόεδρο Μισέλ Σουλεϊμάν ο πρώην υπουργός Πολιτισμού Ταμάμ Σαλάμ. (''The New York Times'')

;Αθλητισμός
*Στο πρωτάθλημα ποδοσφαίρου Γερμανίας, η Μπάγερν Μονάχου κερδίζει τον 23ο της συνεχή τίτλο.(UEFA) (Goal.com) (BBC)
*Στην ιππασία ο ίππος Auroras Encore κερδίζει με 66-1 και, κάνοντας την έκπληξη, το 166ο Grand National στο Λίβερπουλ της Αγγλίας. (BBC)

## 7 Απριλίου
;Πόλεμος και επιθέσεις
*Σε αεροπορική επίθεση από τον κυβερνητικό στρατό στο Αλέπο της Συρίας σκοτώνονται 15 άτομα, ανάμεσα στα οποία και 9 παιδιά. (Euronews) 
*Το NATO εξαπολύει αεροπορική επιδρομή στο Αφγανιστάν, σκοτώνοντας 12 άτομα στην Επαρχία Κουνάρ. (BBC)

;Πολιτική και εκλογές
*Στις προεδρικές εκλογές που διεξάγονται στο Μαυροβούνιο, πρόεδρος της χώρας εκλέγεται για τρίτη θητεία Φίλιπ Βουγιάνοβιτς,
με ποσοστό 51,2% των ψήφων έναντι 48,8 για το Μίοντραγκ Λέκιτς.(Το Βήμα)

;Αθλητισμός
*Στην ποδηλασία δρόμου, ο Φαμπιάν Καντσελάρα κερδίζει τον αγώνα Παρίσι-Ρουμπέ για το 2013.
(VeloNews) (VeloNation)
*Στο κέρλινγκ η Σουηδία κερδίζει το παγκόσμιο πρωτάθλημα ανδρών με νίκη επί του Καναδά με 8–6 στον τελικό. (CBS) (Curling.ca)

## 8 Απριλίου
;Πόλεμος και επιθέσεις
*Στη Συρία, από έκρηξη παγιδευμένου αυτοκινήτου στο κέντρο της πρωτεύουσας, Δαμασκού, σκοτώνονται τουλάχιστον 15 άτομα και άλλα 53 τραυματίζονται. (BBC)

;Διεθνείς σχέσεις
*Ανακοινώνεται από τα Wikileaks η δημοσιοποίηση 1,7 εκατομμυρίου διπλωματικών εγγράφων και εγγράφων από τις μυστικές υπηρεσίες των ΗΠΑ που καλύπτουν την περίοδο 1973–1976 όταν ο Χένρι Κίσινγκερ ήταν υπουργός Εξωτερικών. (BBC) (''Daily Mail'')

;Νόμος και έγκλημα
*Αρχίζει η εκταφή του πτώματος του Πάμπλο Νερούδα στη Χιλή με σκοπό να διακριβωθεί αν ο ποιητής είχε πέσει θύμα δολοφονικής επίθεσης (δηλητηρίαση) από πράκτορες του δικτατορικού καθεστώτος του Αουγούστο Πινοτσέτ. (enet.gr)

;Αθλητισμός
*Οι Μπέρναρντ Κινγκ, Γκάρι Πέιτον, Ρικ Πίτινο, Σίλβια Χάτσελ, Ντόουν Στάλεϊ, Γκάι Λιούις και Τζέρι Ταρκανιάν ανακοινώνεται ότι μπαίνουν στο Hall of Fame της καλαθοσφαίρισης για το 2013 (Naismith Memorial Basketball Hall of Fame). Μαζί τους θα εισαχθούν και οι Ρότζερ Μπράουν, Ρους Γκράνικ, Ρίτσι Γκουέριν, Έντουιν Χέντερσον και Όσκαρ Σμιτ. (Bloomberg)
*Το Λούισβιλ κατακτά τον τίτλο του πρωταθλητή NCAA στην καλαθοσφαίριση επικρατώντας με 82-76 του Μίσιγκαν. (AP διά ''The Washington Post'') 

## 9 Απριλίου
;Πόλεμος και επιθέσεις
*Δεκάδες χιλιάδες διαδηλωτές φορώντας άσπρα και με μπαλόνια στα χέρια παίρνουν μέρος σε κινητοποίηση υπέρ των ειρηνευτικών συνομιλιών ανάμεσα στην κυβέρνηση και στους αντάρτες στην Κολομβία. (enet.gr)
*Επτά πολίτες που εργάζονταν για την αποστολή των Ηνωμένων Εθνών στο Νότιο Σουδάν (UNMISS) και πέντε Ινδοί κυανόκρανοι σκοτώνονται σε επίθεση εναντίον αυτοκινητοπομπής του ΟΗΕ στην πολιτεία Τζόνγκλεϊ, στο ανατολικό τμήμα του Νοτίου Σουδάν. Στην ίδια επίθεση τραυματίστηκαν άλλα 9 άτομα. (Πρώτο Θέμα)

;Καταστροφές
*Τουλάχιστον 37 άτομα σκοτώνονται και περί τα 850 τραυματίζονται έπειτα από σεισμική δόνηση μεγέθους 6,3 βαθμών της κλίμακας Ρίχτερ που σημειώνεται νοτιοανατολικά της πόλης Μπουσέρ του Ιράν, κοντά στις εγκαταστάσεις του πυρηνικού ηλεκτροπαραγωγικού εργοστασίου. (in.gr)

;Νόμος και έγκλημα
*Ένοπλος ανοίγει πυρ στο χωριό Βέλικα Ίβαντσα σκοτώνοντας 13 ανθρώπους, ανάμεσα στους οποίους ο γιος του, ο οποίος είχε μείνει χωρίς δουλειά μαζί με το δράστη, και ένα αγόρι δύο ετών. (kathimerini.gr)

;Πολιτική
*Ορκίζεται επίσημα και αναλαμβάνει καθήκοντα ο νέος πρόεδρος της Κένυα Ουχούρου Κενυάτα. (Reuters) 
*Η Άρουα αλ Χουτζέιλι γίνεται η πρώτη γυναίκα που εγγράφεται στα μητρώα του δικηγορικού συλλόγου της Σαουδικής Αραβίας. (Megatv.com) 
*Ο πρωθυπουργός της Γρενάδας Κιθ Μίτσελ ανακοινώνει ότι η Δρ. Σεσίλ λα Γκρενάντ θα γίνει η πρώτη γυναίκα Γενική Κυβερνήτης. Θα διαδεχθεί το Σερ Καρλάιλ Γκλιν. (''Caribbean Journal'')

;Αθλητισμός
*Στο παγκόσμιο πρωτάθλημα χόκεϊ επί πάγου, η γυναικεία ομάδα των ΗΠΑ κατακτά τον τίτλο επικρατώντας του Καναδά με 3-2 στον τελικό. (IIHF) (TSN) 

## 10 Απριλίου
;Πόλεμος και επιθέσεις
*Η Νότια Κορέα, οι ΗΠΑ και η Ταϊβάν αυξάνουν το επίπεδο συναγερμού τους σε ζωτική απειλή (επίπεδο 2) ενόψει της αναμενόμενης πυραυλικής δοκιμής από τη Βόρεια Κορέα. (AFP διά Channel News Asia)
* Η Ιαπωνία και η Ταϊβάν υπογράφουν συμφωνία για τα αλιευτικά δικαιώματα γύρω από τα Νησιά Σενκάκου. (BBC) (NHK World)

;Πολιτική και εκλογές
*Για τις 5 Μαΐου ορίζονται οι γενικές εκλογές στη Μαλαισία. (AAP διά ''The Australian'')
*Στην Ουρουγουάη η βουλή των αντιπροσώπων ψηφίζει υπέρ της νομιμοποίησης του γάμου μεταξύ ατόμων του ίδιου φύλου. (BBC)

## 11 Απριλίου
*Τουλάχιστον 57 άτομα σκοτώνονται από το στρατό στη Συρία στις πόλεις Σαναμέιν και Γκανταχίμπ στην κυβερνητική επαρχία Ντεράα. (Al Jazeera)

## 12 Απριλίου
;Πόλεμος και επιθέσεις
*Στο βόρειο Μάλι 2 βομβιστές καμικάζι σκοτώνουν 3 στρατιώτες από το Τσαντ και τραυματίζουν δεκάδες πολίτες σε αγορά του Κιντάλ. (AP μέσω ''Montreal Gazette'')

## 13 Απριλίου
;Πόλεμος και επιθέσεις
*Στο Ιντλίμπ της Συρίας σκοτώνονται 20 πολίτες έπειτα από επίθεση με κυβερνητικά αεροσκάφη στην πόλη. (AP διά CBC News)

;Πολιτική και εκλογές
*Ο Σαλάμ Φαγιάντ παραιτείται από πρωθυπουργός της Παλαιστινιακής Αρχής. (BBC)
*Το Εθνικό Μεταβατικό Συμβούλιο στην Κεντροαφρικανική Δημοκρατία εκλέγει το Μισέλ Ντζοτοντιά ως πρόεδρο, επιβεβαιώνοντας το αξίωμα που είχε από τον περασμένο μήνα, όταν έγινε πραξικόπημα.(Press TV) 

;Αθλητισμός
*Η ρωσική Λοκομοτίβ Κουμπάν κατακτά το Eurocup της καλαθοσφαίρισης για το 2012-13 επικρατώντας της Μπιλμπάο Μπάσκετ με 75–64 στον τελικό του Σαρλερουά στο Βέλγιο. (Eurocup)

## 14 Απριλίου
;Πόλεμος και επιθέσεις
*Τουλάχιστον 20 άτομα σκοτώνονται σε σειρά βομβιστικών επιθέσεων και σε επιθέσεις με όπλα στο Μογκαντίσου της Σομαλίας.(''Los Angeles Times'') (AP διά Fox News)

;Δυστυχήματα
*Από βουτιά λεωφορείου σε ποταμό κοντά στο Τρουχίλο του Περού σκοτώνονται 33 άνθρωποι. (CNN) (Al Jazeera) (''The Nation'')

;Πολιτική και εκλογές
*Ο Νικολάς Μαδούρο κερδίζει οριακή νίκη στις προεδρικές εκλογές στη Βενεζουέλα έναντι του Ενρίκε Καπρίλες. Ο Μαδούρο θα ορκιστεί πρόεδρος στις 19 Απριλίου και η θητεία του θα τερματιστεί τον Ιανουάριο του 2019, οπότε έληγε η θητεία του αποβιώσαντα Ούγο Τσάβες. Ο Καπρίλες αρνείται να αναγνωρίσει το εκλογικό αποτέλεσμα και ζητά την επαναληπτική καταμέτρηση των ψήφων. (BBC) (''The Hindu'') (Al Jazeera)
*Στην Κροατία ο συνασπισμός της αντιπολίτευσης υπό την Κροατική Δημοκρατική Ένωση κερδίζει 6 έδρες επί συνόλου 12 εδρών στις πρώτες στην ιστορία ευρωεκλογές στη χώρα. Το κυβερνών Σοσιαλδημοκρατικό Κόμμα κερδίζει 5 έδρες. (Euronews) 

;Αθλητισμός
*Στην άρση βαρών, η Ρωσία κερδίζει το ευρωπαϊκό πρωτάθλημα άρσης βαρών που ολοκληρώθηκε στα Τίρανα. (EWF)
*Ο Άνταμ Σκοτ γίνεται ο πρώτος Αυστραλός που κερδίζει το τουρνουά Μάστερς στο γκολφ επικρατώντας στον τελικό του Άνχελ Καμπρέρα στον ξαφνικό θάνατο. (AP διά ''The Atlanta Journal-Constitution'')

## 15 Απριλίου
;Πόλεμος και επιθέσεις
*Τρομοκρατική επίθεση στον μαραθώνιο της Βοστώνης (2013):
**Από δύο εκρήξεις στη Βοστόνη της Μασαχουσέτης των ΗΠΑ, κοντά στη γραμμή τερματισμού κατά το Μαραθώνιο της Βοστόνης σκοτώνονται 3 άτομα και περισσότερα από 144 τραυματίζονται. (BBC) (CNN) (Reuters) 
**Οι Ταλιμπάν αρνούνται κάθε ευθύνη για τις επιθέσεις. (Los Angeles Times)
*Τουλάχιστον 33 άνθρωποι σκοτώνονται και περισσότεροι από 160 τραυματίζονται σε κύμα βομβιστικών επιθέσεων στις πόλεις Κιρκούκ, Τικρίτ, Φαλούτζα και Βαγδάτη στο Ιράκ.(Al Jazeera) (BBC) (Reuters) 

;Αθλητισμός
*Ο Λελίσα Ντεσίζα από την Αιθιοπία νικά στο διεθνή μαραθώνιο της Βοστόνης με χρόνο 2:10:22. (AP διά ''USA Today'')

## 16 Απριλίου
;Καταστροφές και δυστυχήματα
*Τουλάχιστον 40 άτομα σκοτώνονται από σεισμό μεγέθους 7,8 βαθμών της κλίμακας Ρίχτερ που πλήττει το Ιράν στα σύνορα με το Πακιστάν. (''The New York Times'') (BBC)
*Από την κατάρρευση ενός ορυχείου χρυσού στο Κιεκιεγουέρε της Γκάνα, σκοτώνονται 16 άτομα. (BBC)

;Διεθνείς σχέσεις
*Η Βόρεια Κορέα δίνει ένα "τελεσίγραφο" προς τη Νότια Κορέα και προειδοποιεί ότι μπορεί να λάβει χώρα μία επίθεση σε οποιαδήποτε ώρα. (Reuters)  (RT)

;Πολιτική και εκλογές
*Το εκλογοδικείο του Πακιστάν απαγορεύει στον Ραγιά Περβέζ Ασράφ να συμμετάσχει στις προσεχείς γενικές εκλογές.(PTI διά FirstPost)

## 17 Απριλίου
;Πόλεμος και επιθέσεις
*Τρομοκρατία στις ΗΠΑ:
**Γίνεται γνωστό ότι επιστολή που στάλθηκε στον Ρεπουμπλικανό γερουσιαστή, Ρότζερ Γουίκερ βρέθηκε να περιέχει ίχνη του δηλητηρίου ρισίν. (Voa News)
**Η Γερουσία των ΗΠΑ εκκενώνεται για προληπτικούς λόγους.(US News), (Huffington Post)

;Πολιτική και εκλογές
*Κηδεύεται στο Λονδίνο η πρώην πρωθυπουργός της Βρετανίας, Μάργκαρετ Θάτσερ. (''The Guardian'') (Metro)
*Στη Βενεζουέλα ο ηγέτης της αντιπολίτευσης Ενρίκε Καπρίλες αποστασιοποιείται από την μετεκλογική βία, κατά την οποία έχουν σκοτωθεί 7 άτομα σε επεισόδια αναφορικά με τα αποτελέσματα των προεδρικών εκλογών.(Reuters) 
*Το κοινοβούλιο της Νέας Ζηλανδίας νομιμοποιεί τους γάμους μεταξύ ατόμων του ίδιου φύλου. (''NZ Herald'')

## 18 Απριλίου
;Πόλεμος και επιθέσεις
*Τρομοκρατική επίθεση στον μαραθώνιο της Βοστώνης (2013):
*Το Ομοσπονδιακό Γραφείο Ερευνών δημοσιεύει φωτογραφίες από δύο υπόπτους για τις βομβιστικές επιθέσεις στη διάρκεια του μαραθώνιου της Βοστόνης. (BBC) (Reuters)  (FBI)
*Τουλάχιστον 27 άτομα σκοτώνονται, ανάμεσα στα οποία και 2 παιδιά, ενώ δεκάδες άλλοι τραυματίζονται από επίθεση σε καφετέρια στη Βαγδάτη. (BBC)

;Οικονομία
*Οι ΗΠΑ κερδίζουν ξανά την πρωτιά σε εξαγωγές στον κόσμο, εξαιτίας της οικονομικής κρίσης που επηρέασε και την Ιαπωνία. (AP διά ''The Globe and Mail'')

;Καταστροφές και δυστυχήματα
*Από έκρηξη σε εργοστάσιο λιπασμάτων στο Γουέστ του Τέξας χάνουν τη ζωή τους 15 άτομα. (CNN) (BBC) (''The Washington Post'')

;Νόμος και έγκλημα
*Περί τους 30 εργάτες, κυρίως από το Μπανγκλαντές, τραυματίζονται από πυρά ενός επιστάτη σε φυτεία φράουλας στη Νέα Μανωλάδα Ηλείας. Τα θύματα είχαν ζητήσει να πληρωθούν γιατί παρέμειναν απλήρωτα επί μακρόν. Ο ιδιοκτήτης της φάρμας και τουλάχιστον ένας από τους επιστάτες, συλλαμβάνονται. (BBC)

;Επιστήμη και τεχνολογία
*Δύο πλανήτες παρόμοιοι με τη Γη, ανακαλύπτονται. Έχουν τα ονόματα Kepler-62e και Kepler-62f και περιστρέφονται γύρω από τον αστέρα Kepler-62. (Sky News Australia)

## 19 Απριλίου
;Πόλεμος και επιθέσεις
*Τρομοκρατική επίθεση στον μαραθώνιο της Βοστώνης (2013):
**Συλλαμβάνεται έπειτα από καταδίωξη ένας από τους δύο δράστες των βομβιστικών επιθέσεων στο μαραθώνιο της Βοστώνης. Ένας ακόμα ύποπτος δράστης έπεσε νεκρός. (''Boston Herald'')
**Οι ύποπτοι είναι αδέρφια και ο συλληφθείς είναι ο γεννημένος στην Κιργιζία Ντζοχάρ Τσαρνάγιεφ, 19 ετών, πολιτογραφημένος Αμερικανός, ο οποίος νοσηλεύεται φρουρούμενος και σοβαρά τραυματισμένος. Ο νεκρός αδερφός του ονομαζόταν Ταμερλάν Τσαρνάεφ, ετών 26. (Associated Press) 

;Διεθνείς σχέσεις
*Σε συμφωνία καταλήγουν η Σερβία και το Κόσοβο με στόχο την εξομάλυνση των σχέσεων μεταξύ τους. (Reuters) 

;Νόμος και έγκλημα
*Ο πρώην πρόεδρος του Πακιστάν Περβέζ Μουσαράφ συλλαμβάνεται στην οικία του κατηγορούμενος για την παράνομη σύλληψη δικαστών το 2007. (BBC)

;Πολιτική και εκλογές
*Ο Νικολάς Μαντούρο ορκίζεται πρόεδρος της Βενεζουέλας. (AP διά ''Houston Chronicle'')
*Στην Ιταλία, έπειτα από την αποτυχία να εκλεγεί πρόεδρος της Ιταλίας και στον τέταρτο γύρο, ο ηγέτης του Δημοκρατικού Κόμματος Πιερλουίτζι Μπερζάνι πρόκειται να παραιτηθεί. (BBC)

;Αθλητισμός
*Οι Αλίγια Μουσταφίνα και Νταβίντ Μπελιάβσκι από τη Ρωσία κερδίζουν τους τίτλους στο σύνθετο ατομικό στο ευρωπαϊκό πρωτάθλημα ενόργανης γυμναστικής στη Μόσχα. (R-Sport)

## 20 Απριλίου

;Καταστροφές
*Από σεισμό μεγέθους 7 βαθμών της κλίμακας Ρίχτερ που πλήττει την επαρχία Σιτσουάν, στην Κίνα,χάνουν τη ζωή τους 193 άτομα, 24 αγνοούνται και 11.826 τραυματίζονται. (China Daily) (Reuters)  (RT)
*Πέντε αθλητές της χιονοσανίδας σκοτώνονται σε χιονοστιβάδα στο πέρασμα Λάβλαντ στην αμερικανική πολιτεία του Κολοράντο στην πιο θανατηφόρα χιονοστιβάδα στις ΗΠΑ από το 1962. (AP διά ABC News America)

;Πολιτική και εκλογές
*Ο Τζόρτζιο Ναπολιτάνο επανεκλέγεται πρόεδρος της Ιταλίας με 738 ψήφους στην έκτη ψηφοφορία εν μέσω μαζικών διαμαρτυριών από βουλευτές που στηρίζουν το Στέφανο Ροντοτά. (BBC)
*Ο Σαουδάραβας μονάρχης Φαχντ μπιν Αμπντουλάχ διορίζει έναν νέο υφυπουργό Άμυνας. (ABC News)

;Αθλητισμός
*Στο χόκεϊ με έλκηθρο (sledge hockey), ο Καναδάς κερδίζει το παγκόσμιο πρωτάθλημα για το 2013 νικώντας με 1–0 τις ΗΠΑ στον τελικό. (CP διά CBC News)
*Στις μικτές πολεμικές τέχνες, ο Μπένσον Χέντερσον νικά οριακά τον Τζίλμπερτ Μελέντες και διατηρεί τον παγκόσμιο τίτλο του για το UFC. (ESPN)
*Η ομάδα του Μίσιγκαν κερδίζει τον τίτλο του κολεγιακού πρωταθλήματος γυμναστικής (NCAA) στους άνδρες, με τη Φλόριντα να κερδίζει τον αντίστοιχο τίτλο στις γυναίκες. (ESPN)(''LA Times'')

## 21 Απριλίου
;Πόλεμος και επιθέσεις
*Στη Δαμασκό ο συριακός στρατός φέρεται να σκότωσε περισσότερα από 500 άτομα στο προάστιο Τζντέιτ αλ-Φαντέλ.(CNN)
*Στη Νιγηρία σε συμπλοκή μεταξύ του στρατού και Μουσουλμάνων εξτρεμιστών σκοτώνονται τουλάχιστον 185 άνθρωποι. (''USA Today'')

;Καταστροφές και δυστυχήματα
*Σε δυστύχημα σε ορυχείο στην επαρχία Τζιλίν της Κίνας, σκοτώνονται τουλάχιστον 18 άτομα και άλλα 12 τραυματίζονται. (''Business Standard'')

;Νόμος και έγκλημα
*Σε φυλάκιση 156 ετών καταδικάζονται 23 αξιωματικοί της αστυνομίας για την εμπλοκή τους στη σφαγή στις φυλακές Καραντίρου της Βραζιλίας το 1992. (BBC)

;Πολιτική και εκλογές
*Παραιτείται ο Αιγύπτιος υπουργός Δικαιοσύνης Αχμέντ Μεκί σε ένδειξη διαμαρτυρίας για τις επιθέσεις της προεδρίας εναντίον των δικαστικών στη χωρα. (''Globe and Mail'')
*Ο Οράσιο Κάρτες του κόμματος Κολοράδο εκλέγεται πρόεδρος της Παραγουάης με ποσοστό 45,91% των ψήφων. (BBC)

;Αθλητισμός
*Στη Φόρμουλα Ένα, ο Σεμπάστιαν Φέτελ κερδίζει το γκραν πρι του Μπαχρέιν. (BBC) (''The Guardian'')
*Στο στίβο, ο Τσεγκάγιε Κεμπέντε στους άνδρες και η Πρίσκα Τζεπτού στις γυναίκες αναδεικνύονται νικητές στο μαραθώνιο του Λονδίνου για το 2013.(BBC) (Al Jazeera)
*Η Ρωσία κατακτά το ευρωπαϊκό πρωτάθλημα πετοσφαίρισης εφήβων και νέων για το 2013, επικρατώντας της Πολωνίας με 3-1 στον τελικό του Λακτάσι της Βοσνίας και Ερζεγοβίνης.(CEV)

## 22 Απριλίου
;Πόλεμος και επιθέσεις
*Σε αμόκ ενόπλου έξω από κατάστημα με πυρομαχικά στο Μπέλγκοροντ της Ρωσίας σκοτώνονται 6 άτομα. (BBC)
*Ο Ερυθρός Σταυρός στη Νιγηρία αναφέρει ότι 185 άτομα έχουν σκοτωθεί στην πολιτεία Μπόρνο στα βόρεια της χώρας τις τελευταίες ημέρες, ως αποτέλεσμα των συγκρούσεων ανάμεσα σε εξτρεμιστές και στις κυβερνητικές δυνάμεις. Ο τοπικός στρατός κάνει λόγο για υπερβολικό αριθμό θυμάτων. (''Voice of America'')

;Οικονομία
*Η Ευρωπαϊκή Ένωση αίρει το εμπάργκο στο εμπόριο πετρελαίου που είχε επιβληθεί εναντίον της Συρίας κατά τα πρώτα στάδια του εμφυλίου πολέμου, με σκοπό να χρηματοδοτηθεί η αντιπολίτευση. (Fox News)

;Διεθνείς σχέσεις
*Η Ευρωπαϊκή Ένωση αίρει όλους τους περιορισμούς και τον εμπορικό αποκλεισμό κατά της Μιανμάρ εκτός από τπ εμπόριο όπλων και άλλου εξοπλισμού που μπορεί να χρησιμοποιηθεί κατασταλτικά, επικαλούμενη τη βελτίωση στις πολιτικές ελευθερίες. (Fox News)

;Αθλητισμός
*Η Μάντσεστερ Γιουνάιτεντ εξσφαλίζει το πρωτάθλημα ποδοσφαίρου Αγγλίας για το 2012-13 με χατ τρικ του Ρόμπιν φαν Πέρσι στον αγώνα εναντίον της Άστον Βίλα στο Ολντ Τράφορντ. Πρόκειται για τον 13ο τίτλο για τον προπονητή της Γιουνάιτεντ, Άλεξ Φέργκισον.(GOAL)

## 23 Απριλίου
;Πόλεμος και επιθέσεις
*Απελευθερώνονται δύο Ορθόδοξοι Χριστιανοί επίσκοποι που είχαν απαχθεί πρόσφατα σε ανταρτοκρατούμενη περιοχή της Συρίας.(BBC)

;Νόμος και έγκλημα
*Ο Βιρμανός πρόεδρος Θέιν Σέιν χορηγεί αμνηστία σε 93 κρατουμένους. (AP διά ''The Sun Herald'')
*Απαλλάσσεται από όλες τις κατηγορίες, λόγω έλλειψης στοιχείων, ο ύποπτος που είχε συλληφθεί για την αποστολή γραμμάτων που περιείχαν ρισίν με παραλήπτη τον Αμερικανό πρόεδρο Μπατάξ Ομπάμα. (CNN)

;Πολιτική και εκλογές
*Εγκρίνεται από τη γαλλική εθνοσυνέλευση το τροποποιημένο νομοσχέδιο με βάση το οποίο νομιμοποιούνται οι γάμοι μεταξύ ατόμων του ίδιου φύλου. (AP διά Yahoo News)

;Αθλητισμός
*Ο παίκτης των Δυτικών Ινδιών Κρις Γκέιλ πετυχαίνει το γρηγορότερο century στην ιστορία του κρίκετ, πετυχαίνοντας ένα τριπλό με 30 μπάλες. (Times of India)

## 24 Απριλίου
;Καταστροφές
*Από σεισμό 5,7 βαθμών της κλίμακας Ρίχτερ που έπληξε την περιοχή 25 χλμ από την Τζαλαλαμπάντ του Αφγανιστάν, σκοτώνονται 33 άνθρωποι και άλλοι 115 τραυματίζονται.(Voice of America)
*Από κατάρρευση οκταώροφου κτηρίου στη Σαβάρ Ουπάζιλα κοντά στην Ντάκα του Μπανγκλαντές σκοτώνονται τουλάχιστον 256 άτομα και 1000 τραυματίζονται, ενώ δεκάδες άτομα είναι παγιδευμένα. (AP μέσω ABC News), (Reuters διά ''Sydney Morning Herald''), (''Daily Mail'')

;Νόμος και έγκλημα
*Στο Μάντσεστερ της πολιτείας Ιλινόις των ΗΠΑ, σε επεισόδιο με ανταλλαγή πυροβολισμών σκοτώνονται 5 άτομα και ένα ακόμα τραυματίζεται. Εν συνεχεία ο ύποπτος σκοτώνεται σε ανταλλαγή πυρών με την αστυνομία.(Fox News)

;Πολιτική και εκλογές
*Ο πρόεδρος της Ιταλίας Τζόρτζιο Ναπολιτάνο δίνει στον αναπληρωτή γραμματέα του Δημοκρατικού Κόμματος Ενρίκο Λέτα την εντολή για σχηματισμό κυβέρνησης. (The Guardian), (France 24)

;Αθλητισμός
*Ο επιθετικός της Λίβερπουλ Λουίς Σουάρες τιμωρείται με αποκλεισμό 10 αγώνων από την Αγγλική Ομοσπονδία για το δάγκωμα του αυτιού του παίκτη της Τσέλσι Μπράνισλαβ Ιβάνοβιτς. (BBC Sport)

## 25 Απριλίου
;Πόλεμος και επιθέσεις
*Ένοπλος σκοτώνει 3 άτομα με Καλάζνικοφ σε επίθεση στο Ιτρ της Γαλλίας.(The Local)

;Οικονομία
*Η ανεργία στη Γαλλία φθάνει σε επίπεδα ρεκόρ (3,22 εκατ. ανέργων). (Reuters) 

;Διεθνείς σχέσεις
*Το Συμβούλιο Ασφαλείας των Ηνωμένων Εθνών ψηφίζει να στείλει ειρηνευτική δύναμη στο Μαλί για να αντικαταστήσει τις γαλλικές και τις αφρικανικές δυνάμεις που πολεμούν εναντίον των ισλαμιστών. (AAP via News Limited)
*Το Ηνωμένο Βασίλειο επαναλειτουργεί την πρεσβεία του στη Σομαλία 22 χρόνια μετά το κλείσιμό της λόγω της ανατροπής της κυβέρνησης του Σιάντ Μπάρε.(Voice of America)

## 26 Απριλίου
;Καταστροφές
*Από φωτιά σε ψυχιατρικό νοσοκομείο στη ρωσική πόλη Ραμένσκι στην επαρχία Ντμιτρόβσκι κοντά στη Μόσχα, χάνουν τη ζωή τους 38 άνθρωποι. (AP via ''USA Today'') (BBC)
*Ο αριθμός των θυμάτων από την κατάρρευση κτηρίου στο Σαβάρ του Μπανγκλαντές ανεβαίνει στα 401. (AP μέσω ''Miami Herald'')
*Τουλάχιστον 30 άτομα πεθαίνουν στα νότια του Αφγανιστάν έπειτα από την ανατροπή ενός λεωφορείου. (The News Pakistan)

## 27 Απριλίου
;Πόλεμος και επιθέσεις
* Από συντριβή στρατιωτικού αεροσκάφους στο νότιο Αφγανιστάν σκοτώνονται 4 άτομα. (BBC)
*Ο αριθμός των θυμάτων από το πρόσφατο κύμα αντικυβερνητικής βίας στο Ιράκ υπερβαίνει τα 190 καθώς οι διαδηλώσεις εναντίον της κυβέρνησης του Νουρί αλ Μαλίκι συνεχίζονται. (al Jazeera)
*Έπειτα από την απελευθέρωση ενός προηγούμενου υπόπτου χωρίς την απαγγελία κατηγοριών, ένας αντίπαλός του, ο Έβερετ Ντούτσκε από το Μισισίπι συνελήφθη για την ταχυδρόμηση γραμμάτων που περιείχαν ρισίν προς τον πρόεδρο των ΗΠΑ, έναν γερουσιαστή και έναν ομοσπονδιακό δικαστή. (BBC)

;Πολιτική και εκλογές
*Ο κεντροδεξιός συνασπισμός στην Ισλανδία επιστρέφει στην εξουσία έπειτα από τη διεξαγωγή των βουλευτικών εκλογών. (BBC)
*Δυο μήνες μετά τη διεξαγωγή των βουλευτικών εκλογών στην Ιταλία σε συμφωνία για το σχηματισμό νέας κυβέρνησης καταλήγουν τα πολιτικά κόμματα στη χώρα. (BBC)

## 28 Απριλίου
;Πόλεμος και επιθέσεις
*Ένοπλοι με οχήματα φέροντα αντιαεροπορικά όπλα, αποκλείουν και περικυκλώνουν το υπουργείο Εξωτερικών της Λιβύης στην Τρίπολη απαιτώντας να "καθαριστεί" από πράκτορες και αξιωματικούς της εποχής του Καντάφι. (BBC) (Al Jazeera)
*Έπειτα από επιθέσεις σε βάρος υποψηφίων για τις προσεχείς γενικές εκλογές στο Πακιστάν, σκοτώνονται τουλάχιστον 8 άτομα κι δεκάδες άλλα τραυματίζονται στις πόλεις Κοχάτ και Πεσαβάρ. (''New York Times'')

;Καταστροφές
*Τουλάχιστον 3 άτομα σκοτώνονται και 14 τραυματίζονται στη Ρέιμς της Γαλλίας από την κατάρρευση ενός κτηρίου έπειτα από ύποπτη έκρηξη αερίου. (AFP via News24)
*Από κατάρρευση μικρής γέφυρας στην αρχαία πόλη της Ταϊλάνδης Αγιουθάχια, σκοτώνονται τουλάχιστον 5 άτομα. (Το Βήμα)

;Νόμος και έγκλημα
* Στην Ιταλία, ένοπλος πυροβολεί και τραυματίζει 2 αστυνομικούς έξω από το Παλάτσο Τσίγκι, στη διάρκεια της τελετής ορκωμοσίας του νέου πρωθυπουργού, Ενρίκο Λέτα. (BBC)

## 29 Απριλίου
;Πόλεμος και επιθέσεις
*Μεταδίδεται από την κρατική τηλεόραση της Συρίας ότι ο πρωθυπουργός Γουαέλ Ναντέρ αλ Χαλκί διέφυγε δολοφονικής απόπειρας στο προάστιο Μαζέχ της δυτικής Δαμασκού όταν βόμβα εκρήγνυται κοντά στην αυτοκινητοπομπή του. (AP μέσω CTV News) 
*Η κυβέρνηση του Ιράκ κλείνει 10 τηλεοπτικούς σταθμούς ανάμεσα στους οποίους και το Αλ Τζαζίρα, κατηγορώντας τους για την ενθάρρυνση της βίας των Σουνιτών Μουσουλμάνων στη χώρα.(''Los Angeles Times'')

;Αθλητισμός
*Ο κεντρώος του NBA Τζέισον Κόλινς γίνεται ο πρώτος εν ενεργεία παίκτης σε ένα από τα σημαντικότερα πρωταθλήματα στα 4 μεγαλύτερα αθλήματα στις ΗΠΑ που ανακοινώνει δημοσίως και ανοικτά ότι είναι ομοφυλόφιλος. (''Sports Illustrated'') (New York ''Times'')

## 30 Απριλίου
;Πόλεμος και επιθέσεις
*Από έκρηξη βόμβας στο κέντρο της Δαμασκού, σκοτώνονται τουλάχιστον 13 άνθρωποι. (BBC)

;Πολιτική
*Υπογράφεται επίσημα η παραίτηση της βασίλισσας Βεατρίκης της Ολλανδίας για χάρη του γιου της, πρίγκιπα της Οράγγης, βασιλιά Γουλιέλμου-Αλεξάνδρου, ο οποίος γίνεται ο πρώτος αρσενικός μονάρχης τα τελευταία 123 χρόνια. (The Telegraph)

;Επιστήμη και τεχνολογία
*Η ηλικίας 2 ετών Χάνα Γουόρεν, η οποία γεννήθηκε χωρίς τραχεία γίνεται ο νεότερος σε ηλικία ασθενής που λαμβάνει βιομηχανικό όργανο φτιαγμένο από βλαστοκύτταρα.(New York Times)

 04